Vir die militêre vleuel van die ANC, sien Umkhonto we Sizwe (afgekort MK).
kanaal 324 (voorheen 89)
MK (voorheen MK89 of Kanaal 89) was 'n Suid-Afrikaanse musiekkanaal op Multichoice se satellietdiens DStv. Die kanaal het meestal gefokus op Afrikaanse programme en musiek, maar het ook 'n verskeidenheid van internasionale en Engelse musiek gespeel.
Die kanaal het middel 2005 die lig gesien, en die naam is afkomstig vanaf die woorde Musiek Kanaal en die kanaal se destydse nommer op DStv, 89. Daar is mettertyd meer en meer na MK89 kanaal as net "MK" verwys, weens die moontlikheid dat Multichoice dalk die kanaalnommer kon verander in die toekoms, soos wat dit gereeld met sy ander kanale gedoen het, en dat MK89 dan sy identiteit sou kon behou. Op 1 Oktober 2007 is MK vanaf kanaal 89 na kanaal 324 verskuif. Teen die einde van Julie 2013 het DStv die kanaal gekanselleer en het besluit om dit te skuif na die klankpakket weens 'n gebrek aan kykers. MK handhaaf steeds 'n aktiewe aanlynteenwoordigheid op hul YouTube kanaal, Facebook blad en webwerf.
2 MK Awards
Programme[wysig | wysig bron]
6@6 (Die ses gewildste video's van die week, soos gekies deur kykers, wat op hulle selfone of op die webwerf stem)
AF ('n Skok "realiteitsprogram", baie soos Jackass op MTV, waarin 'n groep mense waagtoertjies doen, mekaar seermaak, en vieslike dinge vir die kameras doen)
AMP (Aanbieder Herman Pretorius voer onderhoude met Suid-Afrikaanse rock bands)
Gons (Chat Show, met Francois Nolte en Johrné van Huyssteen)
Hip Hop (Mr Fat en DJ Azul se program waarin hulle oor plaaslike Hip-hop vertel)
JIP (Elana Afrika en Victor bied hierdie vermaakprogram wat ook op kykNET uitgesaai word aan)
Kraakvars (Nuwe video's word hier vir die eerste keer op MK89 uitsaai)
MK Awards Nominasies (Die video's vir die MK Awards (sien onder) word hier uitgesaai sodat beoordelaars (en ander mense) na die kandidate kan luister, voor hulle stem
MKchat ('n program met lewendige gesels uit 'n internetgeselskamer en ook 'n DJ wat musiek in die agtergrond speel)
Mullets (Twee mense, Eugene en Jaco, doen dinge wat meesal dieselfde is as AF)
myMK (Mense se eie videokeuse (wat kan gekies word op hulle webwerf) word hier uitgesaai)
Petrolkop (Snotkop gesels met ander musikante, wat ook probeer om rond Chlorkop in 'n Mini Cooper S te jaag - hulle tye word op 'n muur gesteek en met mekaar vergelyk)
Stook (Rowan Cloete krit nuwe DVD's CD's en Konsole-speletjies)
Studio 1 (Gewilde groepe speel in 'n ateljee - aangebied deur Henré Pretorius en Lee-Ann Liebenberg - en baie verskillende charts word ook gelys)
Trip (MK89 kuier elke week by 'n ander dorp of stad en vra plaaslike mense wat hulle wil hoor. Plekke waar hulle gekuier het sluit in Warmbad (Bela-Bela), Stellenbosch, Londen, Witbank, en Ladismith.)
MK Awards[wysig | wysig bron]
Die kanaal se eerste toekenningsprogram, MK Awards 2007, is op 19 Februarie uitgesaai. Geargiveer 6 Februarie 2007 op Wayback Machine. Daar is tien kategorieë, wat strek van meer 'ernstige' kategorieë soos Beste Solo en Beste Groep tot ligte kategories soos Swakste Video. Daar is 3 000 beoordelaars (die kanaal verwys na hulle as "Judges"), wat bestaan uit gewone mense, wat op die webwerf of deur middel van hulle selfone registreer, en dan deur die kanaal gekies is. Daar was omstredenheid oor die feit dat slegs mense van die teikenouderdom van die kanaal as beoordelaars gekies is.